Πανεπιστήμιο

Επαναπροσδιορισμός του Πανεπιστημίου



"Επαναπροσδιορισμός του Πανεπιστημίου" είναι ο τίτλος του 24ου τεύχους (Απρίλιος 2011) του περιοδικού elearning, στο οποίο συνοψίζονται οι τρέχουσες αντιλήψεις και προτάσεις της Ευρωπαϊκής Ένωσης για το Πανεπιστήμιο, με κομβικό σημείο τον επαναπροσδιορισμό του ρόλου του. Στο κύριο άρθρο, "Η Τριτοβάθμια Εκπαίδευση για μια νέα κοινωνία", μεταξύ άλλων, σημειώνεται:

"Οι κυριότερες προκλήσεις και οι τάσεις που καλείται να αντιμετωπίσει σήμερα η Τριτοβάθμια εκπαίδευση είναι η μαζικοποίηση, η παγκοσμιοποίηση και η διεθνοποίηση, η εξ αποστάσεως εκπαίδευση και κατάρτιση, η ψηφιοποίηση, η ιδιωτικοποίηση, οι αυξημένες απαιτήσεις όσον αφορά την ποιότητα της μάθησης και την εμπειρία των φοιτητών, η ροή ταλέντων παγκοσμίως, η κατάταξη των Πανεπιστημίων με βάση το ερευνητικό έργο τους και το φαινόμενο των «Πανεπιστημίων παγκόσμιας εμβέλειας», η διασφάλιση της ποιότητας και η συνεργασία Πανεπιστημίου και Βιομηχανίας. [...] μία οργανωτική αλλαγή μπορεί να αυξήσει τον αντίκτυπο των Τεχνολογιών της Πληροφορίας και των Επικοινωνιών (ΤΠΕ) στην εκπαίδευση και την κατάρτιση, καθώς τα σχολεία μεταμορφώνονται σε κέντρα ανοιχτής μάθησης, τα Πανεπιστήμια σε παρόχους υπηρεσιών στον τομέα της μάθησης, και οι εταιρίες σε οργανισμούς μάθησης. Οι ΤΠΕ χρησιμοποιούνται ουσιαστικά σε όλες τις πλευρές της Τριτοβάθμιας εκπαίδευσης, ιδίως σε ότι αφορά στα οικονομικά, τη μάθηση, την έρευνα, την ασφάλεια και τη βιωσιμότητα. Οι ειδικοί σε θέματα Τεχνολογίας των Πληροφοριών και οι υπεύθυνοι για τη χάραξη πολιτικής στα Πανεπιστήμια θα πρέπει να κατανοήσουν τη σειρά προβλημάτων που αντιμετωπίζουν τα εκπαιδευτικά ιδρύματα προκειμένου να μπορέσουν να εφαρμόσουν τις ΤΠΕ εκεί όπου θα δημιουργήσουν μεγαλύτερη προστιθέμενη αξία. Στην παρούσα έκδοση της eLearning Papers θα βρείτε μερικά παραδείγματα τέτοιων πρωτοβουλιών".

Οι περιλήψεις των άρθρων στα ελληνικά

Επιστροφή στην προηγούμενη σελίδα